કૃષ્ણે પ્રકૃતિની વચ્ચોવચ પોતાનો ઉછેર થવા દીધો છે. એને કારણે એમના વ્યક્તિત્વમાં જે મોહિની છે તે સર્વતોમુખી અને અદ્ભુત સૌંદર્ય વિધાનથી પરિપોષિત છે. કૃષ્ણની છટા મનુષ્યત્વના સર્વાધિક વિનિયોગનો પ્રાચીન પ્રયોગ છે, એમણે પોતે જ પોતાના ભાવિ સંભવ અંગેનાં વચનો ઉચ્ચાર્યા હોવા છતાં એમનું એવું પુનરાવર્તન અસંભવ છે એટલે જ દર વર્ષે એ સંભાવનાના સ્વપ્નને ઉછેરવા આપણે જન્માષ્ટમી ઉજવીએ છીએ!